Конституциялъул 14ст. рекъон пачалихъалдаса бат!а гьабун буго диниял идараби ва гьезул х!алт!и.Демаркациялъул х!ущ гьезда гьоркьоб бук!унаро. Соборги мажгитги рагьараб буго, гьел гьукъараб бак!алги жакъа нилъер х!укуматалда гьеч!о. Ват!аго восарав динияв чиясул ихтияр буго бокьараб дин т!аса бищизе. Политикаги гьесие гьукъун гьеч!о. Динияв чи г!езег!ан вац!адавлъун вихьулев вуго халкъалда коррупциялъ ккурал чиновниказдаса.Гьезде бадиб ч!ваял ц!ик!к!унел руго хасго жакъасеб Дагъистаналда бюджеталдасан   бикъа-хъами г!емерлъиялъ,гьезул къиматги г!одобег!ан ккана. Халкъалъе бокьун буго жидерго бук!инесеб г!умру яшав лъик!лъизе, метерисеб къоялда жидергоги лъималазулги рак! ч!араб бук!ине жал социалияб рахъалдасан ц!унараллъун рук!иналда.Цо-цо диниял машгьурал х!аракатчаг!и х!укуматалъул хъулухъазде рач!ин данде ккола гьеч!о бюрократазе, ц!огьал чиновниказе, коммунистияб идеологиялъул рахъ ккуразе.Хасго гьеб тайпаялъе х!инкъи буго, щай абуни гьел жидерго ругьунаб тахидаса гъенезе бегьулелъул. Гьез г!емер данде ч!ейги гьабизе буго. Киналго ишазе халкъалда гьоркьоб ц!ар ч!вала политикайин абун хасго рищиязул соназ. Исанасел Госдумаялде ва Дагъистаналъул халкъияб Собраниялде рищиязде х!алуцин кьезе буго диниял церехъабаз, гьел гъорлъе ккарал партияз.Жакъа хъулухъалда ругел " Единая Россия"  "Справедливая Россия" " КПРФ" "ЛДПР"  гьел руго жидер рищиязда х!албихьи бугел партияби, амма халкъалда жаниб машгьурлъи г!одобег!анаб. Цо хасаб къуват нахъа гьеч!они, мисалалъе Президентас рахъ кквей г!адаб, гьезие цере турк!изе зах!мат бук!ине буго. Гьезул г!аксалда диниял церехъаби кидалго халкъалда жанир рук1уна, къиматги г!езег!ан бук!уна, гьез рак! рагьун буго халкъалда абулеб нахъе ккараб яшавалъулги, ругел г!унгут!абазулги. Аслияб ишлъун гьезда бихьулеб буго терроризмаялде, коррупциялде данде гьабулеб рагъ х!асил кьолеблъун бук!ине ккей. Кидаллъизег!ан рук!инел цого гьерсал цоцахъе кьолел.Дагъистаналъул х!укуматалъухъа бажарич!о исламалда жаниб бугеб  рикьи дагьлъизе гьабун, цого Аллагьасе какалги рала мажгиталги рат!а-рат!аял рук!уна, цоцаде кьвагьдолелги руго. Москваялъеги бокьун буго гьединаб ах!вал -х!ал дагь гьабизе, гьелъие г!оло диниял церехъабазулги х!укуматалъулги иш цоцалъ рекъараб бук!ине, жалго жидедаго ч!араллъун рук!ин гуреб, х!укуматгун цадахъ гьел халкъалде к!алъазе. Гьеб буго дирлъиялда Москваялъ терроризмаялде данде гьабулеб рагъ ц!ияб даражаялде бахине гьаби. Дагъистаналъе хасаблъун лъугьана ц!ияб политикаяб партиялде жанире диниял г!адамал лъугьин. Т!адехун рехсарал х!алт!улеб паламенталъул партиябиги жалго тун гьез "Народ против коррупции" абураб ц!ияб  партия т!аса бищана. Гьеб буго х!инкъи бугеблъун бихьулеб иш. Цогидаб рахъалъан гьеб партияги гьелъул нух малъулелги политикияб къуват жидер бугел  г!адамал гуро. Гьезул Централияб  Советалъ ах!и бана  Россиялъул националияб гвардиялъул  командующий Генерал Армии  Зотовасухъе жидер партиялъе бет!ерлъи гьабейин.Гьеб ах!и буго политикияб чучлъи, штаталда вугев генераласул мугъзада нахъа рахчун политикаял очкаби рак!ари. Нилъеда лъала МВД еги Партияги цолъараб мехалъ НКВД лъугьунеблъи, г!емер рик!к!ад гьеч!о 1937 соназул балагьал.Бач!инахъего законал лъайги мукъсан бихьула, правоохранительниял  органазе гьукъараб жо буго партияби г!уц!ц!изе.Административияб т!аде цуйги гьабун  гьеб партия рищиязде биччач!ого тезеги бегьула. Единая Россиялъги бегьула гьединабго лозунгалда гъоркь диниял церехъабиги рачун жидерго иш гьабизе. Жидерго политикаялъе рищиял лъугьинег!ан бусурбабаздаса пайда босула батизеги бегьула. Гьединал х!аязулни Дагъистаналда рач! къокъаб бук!уна. Президентасулги Муфтияталъулги гьоркьорлъабазда бараблъун Москваялъ жидерго иш толаро. Г!емерлъана, хадув т!ад вуссина.


social/texts/fbtexts.txt:DataBaseItem: 7_575713b45dd2dc31a0ed06b7